# О б р а з л о ж е њ е

# Одлуке o изменама и допунама одлуке о буџету

**општине Ћуприја за 2021. годину**

Законски основ за доношење Одлуке о изменама и допунама одлуке о буџету општине Ћуприја за 2021. годину садржан је у члану 63. Закона о буџетском систему – Ребалансом буџета врши се усклађивање прихода и примања и расхода и издатака буџета на нижем, вишем или истом нивоу.

Овом изменом обим буџета је смањен, јер се одустало од задуживања код пословних банака у износу од 30.000.000,00 динара за финансирање дефицита текуће ликвидности и 30.000.000,00 динара за финансирање капиталних инвестиција, а такође и средства у износу од 108.000.000,00 динара за експропријацију земљишта (Трансфери од осталих нивоа власти), чија се реализација очекује тек у 2022. години.

Дошло је до мањих корекција расхода код директних и индиректних корисника буџета.

Због хитности измирења доспелих обавеза до краја текуће године, а увидом у анализу реализације буџета општине Ћуприја закључно са 30.11.2021. године, где је уочен недостатак средстава у мањим износима, неопходно је да ова Одлука ступи на снагу наредног дана од дана објављивања у „Службеном гласнику општине Ћуприја“.